רק ביום שלישי האחרון (19.11) דיווחנו לכם על ערב השקה חגיגי של הסינמה סיטי באר שבע ומאז הספיקו לבקר במקום 120,000 אנשים, נראה כי אנשי הדרום התאהבו במקום וגם היום ממשיכים לבוא בהמוניהם.
כאמור מתחם הסינמה סיטי החדש משתרע על פני 50,000 מ"ר ובעל 3 קומות, כאשר קומה שלמה הוקדשה ל-20 אולמות קולנוע המצוידים בטכנולוגיות מתקדמות וכן 4 אולמות VIP. זאת לצד היכל מופעים, תיאטרון וכנסים מהגדולים בארץ.
בנוסף, תוכלו למצוא במקום מתחם החלקה על הקרח בשילוב אטרקציית שלג מרהיבה. זאת לצד, מתחם ילדים משולב מסלולי נינג'ה, טרמפולינות, בריכות כדורים, קירות טיפוס ואף חדרי יום הולדת במגוון קונספטים.
כמו כן, בחודשים הקרובים צפוי להיפתח מועדון הזאפה המוכר והאהוב, אז אם עד כה התרשמתם יש לכם עוד למה לצפות.
משה אדרי, מבעלי הסינמה סיטי הגיב לאהדת המבקרים: "אנו גאים ומתרגשים על האמון הגדול של תושבי באר שבע והסביבה בסינמה סיטי באר שבע וממשיכים קדימה בכל הכוח על מנת להעניק לתושבים את חווית הבידור, בילוי ופנאי הטובה בישראל".